रिजर्व बैंक के गवर्नर और सरकार के बीच चल रहे तनाव भरे माहौल को देखते हुए सरकार ने अपनी तरफ से एक बयान जारी किया है. इस बयान में रिजर्व बैंक की स्वायत्तता का सम्मान किए जाने कि बात कही गई है. टाइम्स ऑफ इंडिया की खबर के मुताबिक बयान के जरिए सरकार ने दोनों की बीच चल रही तकरार को थोड़ा कम किया है. खबर है कि रिजर्व बैंक के गवर्नर उर्जित पटेल ने 19 नवंबर 2018 को बोर्ड की बैठक बुलाई है. हालांकि इससे पहले खबर आई थी कि सरकार से विवाद के बाद रिजर्व बैंक के गवर्नर उर्जित पटेल इस्तीफा दे सकते हैं.